Израиль иҭахаз урыстәылауаа рхыԥхьаӡара 16-ҩык рҟынӡа инаӡахьеит
17:00 14.10.2023 (ирҿыцуп: 17:05 14.10.2023)
© AFP 2023 / AHMAD GHARABLIРакетный обстрел в Израиле
© AFP 2023 / AHMAD GHARABLI
Жьҭаара 7, асабша ашьыжь Израиль асектор Газа аганахь ала аракетақәа рыла иажәлеит, уи ашьҭахь ХАМАС аибашьцәа атәыла аҳәаа иаԥну араионқәа ирылалеит.
АҞӘА, жьҭаара 14 - Sputnik. Израили ХАМАС-и рыбжьара асабша, жьҭаара 7 рзы аидыслара ианалага инаркны 16-ҩык урыстәылауаа ҭахахьеит ҳәа РИА Новости иаанацҳауеит Тель-Авив иҟоу урыстәылатәи ацҳаражәҳәарҭа шьаҭас иганы.
Адипхаҭарнакраҟны иазгәарҭоит, дара зегьы Израиль атәылауаҩра шрымаз. Даҽаӡәгьы ХАМАС итҟәаны асектор Газа ашҟа иргаз рсиаҟны дшахыԥхьаӡалоу.
Иара убас, даҽа ааҩык урыстәылауаа хабарда ибжьаӡны иҟоуп.
Жьҭаара 7, асабша ашьыжь Израиль асектор Газа аганахь ала аракетақәа рыла иажәлеит, уи ашьҭахь ХАМАС аибашьцәа атәыла аҳәаа иаԥну араионқәа ирылалеит.
Аҵыхәтәантәи адыррақәа рыла, ари аамҭа иалагӡаны 1300-ҩык Израиль аганахь ала иҭахахьеит, 3400-ҩык ахәрақәа роуит, асектор Газа аганахь ала иҭахеит 1845-ҩык, ахәрақәа рымоуп 6700-ҩык иреиҵамкәан. Тель-Авив излаанацҳауа ала, ХАМАС аибашьцәа иҭҟәаны ирымоуп 120-ҩык аҭынчуааԥсыра.